灵鹫师(西文：Legión Cóndor，德文：Legion Kondor）是西班牙内战当中，希特拉为援助西班牙国家主义者出动个一只所谓支援军队。迭个部队实际是从德国国防军当中招募个，并且有希特拉付把伊拉高出德国国内交关个报酬。灵鹫师立在西班牙个战争当中主要负责空军做战，经常参与对左翼分子个据点轰炸，并制造有名个郭里卡轰炸事体。1939年西班牙内战结束，灵鹫师立在参与马德里个凯旋阅兵后风光体面返回德国，得到弗朗哥西班牙搭纳粹德国个同时表彰，当中交关飞行员立在西班牙积累经验，成为第二趟世界大战当中个纳粹空军主力。